title: Απόφαση του Συμβουλίου για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2015 που συνοδεύει την πρόταση για την κινητοποίηση του ταμείου αλληλεγγύης της ΕΕ για τη Ρουμανία, τη Βουλγαρία και την Ιταλία

text:
               24.6.2015

               EL

               Επίσημη Εφημερίδα της Ευρωπαϊκής Ένωσης

               C 207/5

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2015 που συνοδεύει την πρόταση για την κινητοποίηση του ταμείου αλληλεγγύης της ΕΕ για τη Ρουμανία, τη Βουλγαρία και την Ιταλία
   (2015/C 207/05)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), και ιδίως το άρθρο 41,
   Εκτιμώντας τα ακόλουθα:

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου όσον αφορά το σχέδιο διορθωτικού προϋπολογισμού αριθ. 4 της Ευρωπαϊκής Ένωσης για το οικονομικό έτος 2015 εγκρίθηκε στις 19 Ιουνίου 2015.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Βρυξέλλες, 19 Ιουνίου 2015.

            Για το Συμβούλιο

            Ο Πρόεδρος

         J. REIRS

      (1)  ΕΕ L 298 της 26.10.2012, σ. 1.

      (2)  ΕΕ L 69 της 13.3.2015, σ. 1.


title: 2007/320/ΕΚ: Απόφαση της Επιτροπής, της 22ας Μαρτίου 2007 , για σύσταση ομάδας εμπειρογνωμόνων των κρατών μελών για την ψηφιακοποίηση και την ψηφιακή διαφύλαξη

text:
               9.5.2007

               EL

               Επίσημη Εφημερίδα της Ευρωπαϊκής Ένωσης

               L 119/45

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 22ας Μαρτίου 2007
   για σύσταση ομάδας εμπειρογνωμόνων των κρατών μελών για την ψηφιακοποίηση και την ψηφιακή διαφύλαξη
   (2007/320/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Με το άρθρο 157 της συνθήκης ανατίθεται στην Κοινότητα και στα κράτη μέλη το καθήκον να μεριμνούν ώστε να διασφαλίζουν την ύπαρξη των αναγκαίων προϋποθέσεων για την ανταγωνιστικότητα της βιομηχανίας της Κοινότητας. Το άρθρο 151 προβλέπει ότι η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά.

               (2)

               Με την ανακοίνωση της Επιτροπής με τίτλο «Η στρατηγική i2010 — Ευρωπαϊκή κοινωνία της πληροφορίας για την ανάπτυξη και την απασχόληση» (1) εξαγγέλθηκε η ανάληψη εμβληματικής πρωτοβουλίας για τις ψηφιακές βιβλιοθήκες.

               (3)

               Στην ανακοίνωση της Επιτροπής με τίτλο «i2010: Ψηφιακές βιβλιοθήκες» (2) εγκαινιάστηκε η πρωτοβουλία για τις ψηφιακές βιβλιοθήκες, η οποία συνίσταται σε δράσεις στους τομείς της ψηφιακοποίησης, της επιγραμμικής προσβασιμότητας και της ψηφιακής διαφύλαξης του πολιτιστικού υλικού και των επιστημονικών πληροφοριών.

               (4)

               Η σύσταση 2006/585/ΕΚ της Επιτροπής, της 24ης Αυγούστου 2006, «Για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη» (3) (εφεξής «η σύσταση της Επιτροπής») καλεί τα κράτη μέλη να αναλάβουν δράση για τη βελτίωση των πολιτικών τους στους εν λόγω τομείς.

               (5)

               Τα συμπεράσματα του Συμβουλίου, της 13ης Νοεμβρίου 2006, «Για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη» (4) (εφεξής «τα συμπεράσματα του Συμβουλίου») καλούν την Επιτροπή να συμβάλει στη βελτίωση του συντονισμού των πολιτικών στους ως λόγω τομείς, ιδίως μέσω της σύστασης ομάδας εμπειρογνωμόνων των κρατών μελών.

               (6)

               Για την επίτευξη των εν λόγω στόχων, η Επιτροπή χρειάζεται να στηριχθεί στην εμπειρογνωσία των ειδικών των κρατών μελών στο πλαίσιο μιας συμβουλευτικής ομάδας.

               (7)

               Η ομάδα πρέπει να συμβάλει στην παρακολούθηση της προόδου και στην αξιολόγηση των επιπτώσεων της εφαρμογής της σύστασης της Επιτροπής και των συμπερασμάτων του Συμβουλίου. Πρέπει επίσης να βοηθήσει στον συντονισμό σε ευρωπαϊκό επίπεδο και στην ανταλλαγή πληροφοριών και ορθής πρακτικής όσον αφορά τις πολιτικές των κρατών μελών για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη.

               (8)

               Συνεπώς, είναι αναγκαίο να συσταθεί ομάδα εμπειρογνωμόνων των κρατών μελών για την ψηφιακοποίηση και την ψηφιακή διαφύλαξη και να οριστούν τα καθήκοντα και η δομή της.

               (9)

               Η ομάδα πρέπει να απαρτίζεται από εκπροσώπους των κρατών μελών με γνώσεις στον σχετικό τομέα. Η Επιτροπή πρέπει να έχει τη δυνατότητα να προσκαλεί παρατηρητές, ιδίως από άλλες ευρωπαϊκές χώρες και διεθνείς οργανισμούς, ή εμπειρογνώμονες με ειδικές γνώσεις επί ενός θέματος που εγγράφεται στην ημερήσια διάταξη της ομάδας, προκειμένου να επιτευχθεί αποτελεσματική ευρωπαϊκή συνεργασία.

               (10)

               Πρέπει να προβλεφθούν κανόνες για τη δημοσιοποίηση πληροφοριών από τα μέλη της ομάδας, με την επιφύλαξη των κανόνων ασφαλείας της Επιτροπής όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (5).

               (11)

               Τα δεδομένα προσωπικού χαρακτήρα που αφορούν τα μέλη της ομάδας πρέπει να υπόκεινται σε επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6).

               (12)

               Είναι σκόπιμο να καθοριστεί μια περίοδος εφαρμογής της παρούσας απόφασης. Η Επιτροπή θα εξετάσει εν ευθέτω χρόνω τη σκοπιμότητα παράτασης,

         ΑΠΟΦΑΣΙΖΕΙ:
   Άρθρο 1
   Η ομάδα εμπειρογνωμόνων των κρατών μελών για την ψηφιακοποίηση και την ψηφιακή διαφύλαξη
   Συστήνεται «ομάδα εμπειρογνωμόνων του κρατών μελών για την ψηφιακοποίηση και την ψηφιακή διαφύλαξη», εφεξής «η ομάδα», από την ημερομηνία έκδοσης της παρούσας απόφασης.
   Άρθρο 2
   Καθήκοντα
   Τα καθήκοντα της ομάδας είναι:

               α)

               να παρακολουθεί την πρόοδο και να αξιολογεί τις επιπτώσεις της εφαρμογής της σύστασης της Επιτροπής, της 24ης Αυγούστου 2006, «Για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη», και των συμπερασμάτων του Συμβουλίου, της 13ης Νοεμβρίου 2006«Για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη»·

               β)

               να παρέχει ένα βήμα συζήτησης για τη συνεργασία μεταξύ των φορέων των κρατών μελών και της Επιτροπής σε ευρωπαϊκό επίπεδο και να ανταλλάσσει πληροφορίες και ορθές πρακτικές όσον αφορά τις πολιτικές και τις στρατηγικές των κρατών μελών για την ψηφιακοποίηση και την επιγραμμική προσβασιμότητα πολιτιστικού υλικού και για την ψηφιακή διαφύλαξη.

         Κατά την εκπλήρωση των προαναφερθέντων καθηκόντων, η ομάδα λαμβάνει υπόψη τις εργασίες που διεξήχθησαν από άλλες ομάδες που συστάθηκαν από την Επιτροπή στον τομέα της ψηφιακοποίησης και της ψηφιακής διαφύλαξης.
   Άρθρο 3
   Διαβουλεύσεις
   Η Επιτροπή μπορεί να ζητεί τη γνώμη της ομάδας επί θεμάτων που αφορούν την ψηφιακοποίηση και την επιγραμμική προσβασιμότητα πολιτιστικού υλικού και την ψηφιακή διαφύλαξη.
   Άρθρο 4
   Σύνθεση–Διορισμός
   1.   Η ομάδα κανονικά απαρτίζεται από δύο το πολύ εκπροσώπους που διορίζονται από κάθε κράτος μέλος. Σε αιτιολογημένες περιπτώσεις, τα κράτη μέλη μπορούν να διορίζουν και τρίτο εκπρόσωπο. Τα μέλη διορίζονται λαμβάνοντας υπόψη την εξειδίκευσή τους στους τομείς της ψηφιακοποίησης και της επιγραμμικής προσβασιμότητας πολιτιστικού υλικού και της ψηφιακής διαφύλαξης.
   2.   Τα κράτη μέλη μπορούν να διορίζουν αναπληρωματικά μέλη, ισάριθμα με τα μέλη της ομάδας και με τους ίδιους όρους που ισχύουν για τα μέλη, με σκοπό την αντικατάσταση των απόντων μελών.
   3.   Τα μέλη της ομάδας εξακολουθούν να ασκούν τα καθήκοντά τους έως ότου αντικατασταθούν ή ανανεωθεί η θητεία τους.
   4.   Τα μέλη τα οποία δεν είναι πλέον σε θέση να συμμετάσχουν αποτελεσματικά στις συζητήσεις της ομάδας, έχουν παραιτηθεί ή δεν πληρούν τις προϋποθέσεις που προβλέπονται στην παράγραφο 3 του παρόντος άρθρου ή του άρθρου 287 της συνθήκης, μπορούν να αντικατασταθούν.
   5.   Τα ονόματα των μελών συγκεντρώνονται, υπόκεινται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001. Τα ονόματα των μελών δημοσιεύονται στον διαδικτυακό τόπο «i2010: Digital Libraries Initiative» (i2010: πρωτοβουλία για τις ψηφιακές βιβλιοθήκες) (7).
   Άρθρο 5
   Λειτουργία
   1.   Η προεδρία της ομάδας ασκείται από την Επιτροπή.
   2.   Σε συμφωνία με την Επιτροπή, επιτρέπεται η σύσταση υποομάδων για την εξέταση ειδικών ζητημάτων βάσει εντολής που καθορίζει η ομάδα. Οι εν λόγω υποομάδες διαλύονται αμέσως μετά την εκπλήρωση των καθηκόντων τους.
   3.   Ο εκπρόσωπος της Επιτροπής μπορεί να ζητήσει να συμμετάσχουν στις συζητήσεις της ομάδας ή της υποομάδας, κατά περίπτωση, παρατηρητές, ιδίως παρατηρητές άλλων ευρωπαϊκών χωρών και διεθνών οργανισμών ή εμπειρογνώμονες με εξειδικευμένες γνώσεις επί ενός θέματος της ημερήσιας διάταξης, για την επίτευξη αποτελεσματικής ευρωπαϊκής συνεργασίας.
   4.   Οι πληροφορίες που λαμβάνονται λόγω της συμμετοχής στις συζητήσεις μιας ομάδας ή υποομάδας δεν επιτρέπεται να κοινολογούνται, εφόσον κατά τη γνώμη της Επιτροπής οι εν λόγω πληροφορίες αφορούν εμπιστευτικά θέματα.
   5.   Η ομάδα και οι υποομάδες της συνεδριάζουν κατά κανόνα σε χώρο της Επιτροπής, σύμφωνα με τις διαδικασίες και το χρονοδιάγραμμα που αυτή ορίζει. Η Επιτροπή παρέχει γραμματειακή υποστήριξη. Στις συνεδριάσεις μπορούν να συμμετέχουν και άλλοι υπάλληλοι της Επιτροπής οι οποίοι ενδιαφέρονται για τις εργασίες της ομάδας ή των υποομάδων.
   6.   Η ομάδα καταρτίζει τον εσωτερικό της κανονισμό με βάση τον πρότυπο εσωτερικό κανονισμό που έχει εγκρίνει η Επιτροπή.
   7.   Η Επιτροπή μπορεί να δημοσιεύει, στην αυθεντική γλώσσα του σχετικού εγγράφου, κάθε σύνοψη, συμπέρασμα ή μερικό συμπέρασμα ή έγγραφο εργασίας της ομάδας.
   Άρθρο 6
   Έξοδα συνεδριάσεων
   Η Επιτροπή επιστρέφει τα οδοιπορικά και, κατά περίπτωση, τα έξοδα διαμονής των μελών, των εμπειρογνωμόνων και των παρατηρητών που συνδέονται με τις δραστηριότητες της ομάδας, σύμφωνα με τους κανόνες της Επιτροπής για την αποζημίωση των εξωτερικών εμπειρογνωμόνων. Η επιστροφή εξόδων στα μέλη περιορίζεται σε έναν εμπειρογνώμονα ανά κράτος μέλος.
   Τα μέλη, οι εμπειρογνώμονες και οι παρατηρητές δεν αμείβονται για τις υπηρεσίες που παρέχουν.
   Τα έξοδα συνεδριάσεων καλύπτονται εντός των ορίων του ετήσιου προϋπολογισμού που χορηγείται στην ομάδα από τις αρμόδιες υπηρεσίες της Επιτροπής.
   Άρθρο 7
   Εφαρμογή
   Η παρούσα απόφαση εφαρμόζεται έως τις 31 Δεκεμβρίου 2010.

      Βρυξέλλες, 22 Μαρτίου 2007.

            Για την Επιτροπή

         Viviane REDING

            Μέλος της Επιτροπής

      (1)  COM (2005) 229 τελικό

      (2)  COM (2005) 465 τελικό

      (3)  ΕΕ L 236 της 31.8.2006, σ. 28.

      (4)  ΕΕ C 297 της 7.12.2006, σ. 1.

      (5)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ, Ευρατόμ (ΕΕ L 215 της 5.8.2006, σ. 38).

      (6)  ΕΕ L 8 της 12.1.2001, σ. 1.

      (7)  http://europa.eu.int/information_society/activities/digital_libraries/index_en.htm


title: 2011/558/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα IV — Δικαστήριο

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/89

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα IV — Δικαστήριο
   (2011/558/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0214/2010] (2),
   έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0137/2011),

               1.

               χορηγεί απαλλαγή στον γραμματέα του Δικαστηρίου όσον αφορά την εκτέλεση του προϋπολογισμού του Δικαστηρίου για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.
    ---documentbreak---

               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/90

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   συνοδευόμενο από παρατηρήσεις, οι οποίες αποτελούν αναπόσπαστο μέρος της απόφασής του σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα IV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010) 963 — C7-0214/2010] (2),
   έχοντας υπόψη την ετήσια έκθεση του Δικαστηρίου προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της συνθήκης για τη λειτουργία της Ευρωπαϊκής Ένωσης (4),
   έχοντας υπόψη το άρθρο 272 παράγραφος 10, τα άρθρα 274, 275 και 276 της συνθήκης ΕΚ, το άρθρο 314 παράγραφος 10, καθώς και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του Κανονισμού του,
   έχοντας υπόψη την έκθεση της Επιτροπής Ελέγχου του Προϋπολογισμού (A7-0137/2011),

               1.

               επισημαίνει ότι, κατά τη διάρκεια του 2009, το Δικαστήριο είχε στη διάθεσή του πιστώσεις για αναλήψεις υποχρεώσεων ανερχόμενες σε 318 000 000 ευρώ συνολικά (297 000 000 ευρώ το 2008) με ποσοστό απορρόφησης 98,50 %, το οποίο είναι ανώτερο του μέσου όρου των λοιπών θεσμικών οργάνων (97,69 %)·

               2.

               επισημαίνει ότι στο πλαίσιο της προετοιμασίας της ετήσιας έκθεσης για το οικονομικό έτος 2009, το Ελεγκτικό Συνέδριο διενήργησε αξιολόγηση σε βάθος των συστημάτων εποπτείας και ελέγχου του Δικαστηρίου, του Ευρωπαίου Διαμεσολαβητή και του Ευρωπαίου Επόπτη Προστασίας Δεδομένων, η οποία περιελάμβανε την εξέταση επιπρόσθετου δείγματος πράξεων πληρωμών που αφορούν ανθρώπινους πόρους και λοιπές διοικητικές δαπάνες·

               3.

               επισημαίνει ότι η εις βάθος αξιολόγηση που διενήργησε το Ελεγκτικό Συνέδριο στο Δικαστήριο αφορούσε τυχαίο δείγμα 54 συναλλαγών που καλύπτουν ευρύ φάσμα των δραστηριοτήτων και των υπηρεσιών του Δικαστηρίου και αντιπροσωπεύουν σημαντικό τμήμα του ετήσιου προϋπολογισμού του, και ότι το αποτέλεσμα της αξιολόγησης ήταν σε γενικές γραμμές θετικό·

               4.

               επισημαίνει ότι το Ελεγκτικό Συνέδριο διαπιστώνει στην ετήσια έκθεσή του ότι το Δικαστήριο δεν προέβλεψε τη λήξη μιας σύμβασης-πλαισίου και εντάλθηκε υπηρεσίες ύψους 102 000 ευρώ, χωρίς να εφαρμόσει ανταγωνιστικές διαδικασίες σύναψης συμβάσεων· υπενθυμίζει επίσης ότι το οικονομικό έτος 2008 το Ελεγκτικό Συνέδριο επεσήμαινε στις παρατηρήσεις του, σε σχέση με συναφθείσα σύμβαση παροχής υπηρεσιών, αδυναμίες στο σύστημα εσωτερικού ελέγχου κατά τη διεκπεραίωση της σχετικής πρόσκλησης για υποβολή προσφορών και παράβαση του δημοσιονομικού κανονισμού και των κανόνων εφαρμογής τους (6)·

               5.

               λαμβάνει υπόψη την απάντηση και τα επιχειρήματα του Δικαστηρίου· συντάσσεται, ωστόσο, με την πρόταση του Ελεγκτικού Συνεδρίου για καλύτερη προετοιμασία και συντονισμό των διαδικασιών προμηθειών·

               6.

               επισημαίνει ότι, πέρα από τις παρατηρήσεις όσον αφορά την προαναφερθείσα σύμβαση η οποία συνήφθη για την παροχή υπηρεσιών, η ετήσια έκθεση του Ελεγκτικού Συνεδρίου δεν περιέχει άλλες παρατηρήσεις σχετικά με το Δικαστήριο·

               7.

               εκφράζει την ικανοποίησή του για την παρατήρηση του Ελεγκτικού Συνεδρίου, ότι τα συστήματα ελέγχου και παρακολούθησης του Δικαστηρίου όσον αφορά τη διαχείριση και την πληρωμή των αμοιβών και των επιδομάτων είναι γενικώς σε θέση να εντοπίσουν τυχόν σφάλματα και παρατυπίες·

               8.

               επισημαίνει με ικανοποίηση την αποτελεσματική λειτουργία της μονάδας εσωτερικού ελέγχου του Δικαστηρίου, που παρακολουθεί τη συνέχεια που δίνεται στις συστάσεις από τους ελέγχους των προηγούμενων ετών, καθώς και το γεγονός ότι οι συστάσεις αυτές υιοθετήθηκαν πλήρως· επισημαίνει ότι διενεργήθηκαν δυο λογιστικοί έλεγχοι το 2009: ένας εσωτερικός λογιστικός έλεγχος που αφορούσε τη διαχείριση της διερμηνείας και των δαπανών για εξωτερικούς διερμηνείς, και ένας εσωτερικός λογιστικός έλεγχος για τα έργα τέχνης· δεδομένων των ιδιαίτερων δυσκολιών σε σχέση με τη διερμηνεία, καλεί το Δικαστήριο να δώσει συνέχεια στα μέτρα που ελήφθησαν·

               9.

               εκφράζει την ικανοποίησή του για τον αριθμό των υποθέσεων που περατώθηκαν στο Δικαστήριο (377 αποφάσεις και 165 διατάξεις σε σύγκριση με 333 και 161 αντίστοιχα το 2008), και επισημαίνει ότι ο αριθμός των αιτήσεων για έκδοση προδικαστικής απόφασης είναι ο μεγαλύτερος όλων των ετών (302)· επισημαίνει, ωστόσο, ότι το 2009 ο αριθμός των υποθέσεων που παραπέμφθηκαν μειώθηκε σε σχέση με το 2008 (561 έναντι 592)· επισημαίνει ότι ο χρόνος εκδίκασης παρέμεινε πρακτικά αμετάβλητος, και εκφράζει την ικανοποίησή του για τη μείωση του αριθμού των υποθέσεων που εκκρεμούσαν στο τέλος του 2009 (741 υποθέσεις σε σύγκριση με 768 υποθέσεις στο τέλος του 2008)·

               10.

               επισημαίνει με ανησυχία ότι στο Γενικό Δικαστήριο ο αριθμός των υποθέσεων που περατώθηκαν μειώθηκε ενώ αυξήθηκε η διάρκεια των διαδικασιών, και ότι συνεπώς ο αριθμός των εκκρεμών υποθέσεων συνέχισε να αυξάνεται (από 1 178 το 2008 σε 1 191 το 2009), παρά το γεγονός ότι ο αριθμός των νέων υποθέσεων ήταν μικρότερος το 2009 (568 νέες υποθέσεις σε σύγκριση με 629 το 2008)·

               11.

               εκφράζει την ικανοποίησή του για το γεγονός ότι το Δικαστήριο Δημόσιας Διοίκησης περάτωσε περισσότερες υποθέσεις από ποτέ (155 υποθέσεις), και ότι η μέση διάρκεια της διαδικασίας ήταν 15,1 μήνες έναντι 17 μηνών το 2008, με αποτέλεσμα να συνεχιστεί η μείωση του αριθμού των εκκρεμών υποθέσεων (από 217 το 2008 σε 175 το 2009), ενώ ο αριθμός των νέων αιτήσεων παραμένει σχεδόν σταθερός (113 έναντι 111 το 2008)·

               12.

               εκφράζει την ικανοποίησή του για τη συνεχιζόμενη επιτυχημένη διοργανική συνεργασία με τα άλλα θεσμικά όργανα και με την Ευρωπαϊκή Σχολή Δημόσιας Διοίκησης στον τομέα της κατάρτισης, καθώς και για την ουσιαστική διοργανική συνεργασία στην ανάπτυξη και εγκατάσταση του ολοκληρωμένου συστήματος διαχείρισης·

               13.

               επισημαίνει τον εκσυγχρονισμό των μεθόδων εργασίας του Δικαστηρίου, και ιδιαίτερα τη μηχανογράφηση της Γραμματείας του Δικαστηρίου, όπου το μητρώο εγγράφων (σε χαρτί) που υπήρχε από το 1952 αντικαταστάθηκε επιτέλους από ηλεκτρονικό μητρώο· καλεί το Δικαστήριο να αναφέρει στις προσεχείς ετήσιες εκθέσεις του την πρόοδο που έχει σημειωθεί στην καθιέρωση άλλων συστημάτων πληροφορικής, όπως για παράδειγμα η εφαρμογή «e-curia»·

               14.

               επισημαίνει τις δυσκολίες που συνάντησε το Δικαστήριο όσον αφορά την πρόσληψη ειδικευμένων διερμηνέων συνεδριάσεων, καθώς επίσης τους περιορισμούς και την ανάγκη της εφαρμογής διαφόρων τεχνικών διερμηνείας προκειμένου να ικανοποιούνται όλες οι αιτήσεις διερμηνείας τόσο από ποιοτική όσο και από ποσοτική άποψη· δεδομένης της σημασίας της διερμηνείας για την ομαλή ροή του δικαστικού έργου, καλεί το Δικαστήριο να περιλάβει τις σχετικές πληροφορίες στις προσεχείς ετήσιες εκθέσεις του·

               15.

               εκφράζει την ικανοποίησή του για την καλή διοργανική συνεργασία στους τομείς των κτιρίων, της ασφάλειας, της προστασίας του περιβάλλοντος και της διοικητικής διαχείρισης· καλεί το Δικαστήριο να δώσει περισσότερες πληροφορίες σχετικά με τα αποτελέσματα της ανάλυσης των κτιριακών αναγκών που δεν καλύπτονται με προοπτική το 2014, και με τη σχετική έκθεση, καθώς επίσης για την κτιριακή πολιτική του Δικαστηρίου γενικότερα·

               16.

               εκφράζει την ικανοποίησή του για την πρακτική που έχει καθιερώσει το Δικαστήριο, να συμπεριλαμβάνει στην ετήσια έκθεση δραστηριοτήτων του κεφάλαιο στο οποίο περιγράφεται η συνέχεια που δόθηκε κατά τη διάρκεια του έτους στις προηγούμενες αποφάσεις του Κοινοβουλίου περί απαλλαγής και στις εκθέσεις του Ελεγκτικού Συνεδρίου.

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 248 της 16.9.2002, σ. 1.

      (6)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).


title: 2004/927/ΕΚ: Απόφαση του Συμβουλίου, της 22ας Δεκεμβρίου 2004, σχετικά με την υπαγωγή ορισμένων τομέων που καλύπτονται από τον Τίτλο IV του τρίτου Μέρους της Συνθήκης περί ιδρύσεως της Ευρωπαϊκής Κοινότητας στη διαδικασία του άρθρου 251 της Συνθήκης αυτής

text:
               31.12.2004

               EL

               Επίσημη Εφημερίδα της Ευρωπαϊκής Ένωσης

               L 396/45

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   σχετικά με την υπαγωγή ορισμένων τομέων που καλύπτονται από τον Τίτλο IV του τρίτου Μέρους της Συνθήκης περί ιδρύσεως της Ευρωπαϊκής Κοινότητας στη διαδικασία του άρθρου 251 της Συνθήκης αυτής
   (2004/927/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 67, παράγραφος 2, δεύτερο εδάφιο,
   τη γνώμη του Ευρωπαϊκού Κοινοβουλίου,
   Εκτιμώντας ότι:

               (1)

               Σύμφωνα με τη Συνθήκη του Άμστερνταμ η Ευρωπαϊκή Κοινότητα απέκτησε την εξουσία να θεσπίζει μέτρα στους τομείς των θεωρήσεων, του ασύλου, της μετανάστευσης και άλλων πολιτικών που αφορούν την ελεύθερη κυκλοφορία των προσώπων, όπως ορίζεται στον Τίτλο IV του τρίτου μέρους τη Συνθήκης περί ιδρύσεως της Ευρωπαϊκής Κοινότητας (εφεξής «Συνθήκη»).

               (2)

               Σύμφωνα με το άρθρο 67 της Συνθήκης, όπως έχει εισαχθεί από τη Συνθήκη του Άμστερνταμ, τα περισσότερα από τα μέτρα αυτά έπρεπε να θεσπίζονται με ομόφωνη απόφαση του Συμβουλίου μετά από διαβούλευση με το Ευρωπαϊκό Κοινοβούλιο.

               (3)

               Σύμφωνα με τη δεύτερη περίπτωση της παραγράφου 2 του αυτού άρθρου 67, το Συμβούλιο, αποφασίζοντας ομόφωνα κατόπιν διαβουλεύσεων με το Ευρωπαϊκό Κοινοβούλιο, λαμβάνει απόφαση μετά από πενταετή μεταβατική περίοδο από την έναρξη ισχύος της Συνθήκης του Άμστερνταμ, με σκοπό την υπαγωγή όλων ή τμημάτων των τομέων που καλύπτονται από τον Τίτλο IV της Συνθήκης στη διαδικασία του άρθρου 251 της εν λόγω Συνθήκης.

               (4)

               Σύμφωνα με το άρθρο 67, παράγραφος 5, της Συνθήκης το οποίο προστέθηκε με τη Συνθήκη της Νίκαιας, το Συμβούλιο θεσπίζει με τη διαδικασία του άρθρου 251 τα μέτρα σχετικά με το άσυλο που προβλέπονται από το άρθρο 63 παράγραφοι 1 και 2, στοιχείο α), υπό την προϋπόθεση ότι το Συμβούλιο έχει θεσπίσει, με ομοφωνία και κατόπιν διαβούλευσης με το Ευρωπαϊκό Κοινοβούλιο, κοινοτική νομοθεσία η οποία ορίζει τους κοινούς κανόνες και τις βασικές αρχές που διέπουν τα θέματα αυτά, καθώς και τα μέτρα περί δικαστικής συνεργασίας σε αστικές υποθέσεις που προβλέπονται στο άρθρο 65, πλην των θεμάτων οικογενειακού δικαίου· οι διατάξεις αυτές δε θίγονται από την παρούσα απόφαση.

               (5)

               Επιπλέον, σύμφωνα με το Πρωτόκολλο για το άρθρο 67 της Συνθήκης, το οποίο προσαρτήθηκε από τη Συνθήκη της Νίκαιας στην εν λόγω Συνθήκη, από 1ης Μαΐου 2004 οι αποφάσεις του Συμβουλίου λαμβάνονται με ειδική πλειοψηφία, μετά από πρόταση της Επιτροπής και κατόπιν διαβούλευσης με το Ευρωπαϊκό Κοινοβούλιο, εφόσον πρόκειται για τη θέσπιση των μέτρων του άρθρου 66 της Συνθήκης το Πρωτόκολλο αυτό δε θίγεται από την παρούσα απόφαση.

               (6)

               Πέραν των όσων απορρέουν από τη Συνθήκη της Νίκαιας, το Ευρωπαϊκό Συμβούλιο, όταν ενέκρινε «το Πρόγραμμα της Χάγης: ενίσχυση της ελευθερίας, της ασφάλειας και της δικαιοσύνης στην Ευρωπαϊκή Ένωση» κατά τη σύνοδό του στις 4 και 5 Νοεμβρίου 2004, κάλεσε το Συμβούλιο να εκδώσει απόφαση με βάση το άρθρο 67, παράγραφος 2, της Συνθήκης, έως την 1η Απριλίου 2005 το αργότερο, η οποία θα προβλέπει ότι το Συμβούλιο υποχρεούται να αποφασίζει με τη διαδικασία του άρθρου 251 όταν θεσπίζει, σύμφωνα με τη νομολογία του Δικαστηρίου σχετικά με την επιλογή των νομικών βάσεων για κοινοτικές πράξεις, τα μέτρα που προβλέπονται στο άρθρο 62, παράγραφοι 1, 2, στοιχείο α), και 3, και στο άρθρο 63 παράγραφοι 2, στοιχείο β), και 3, στοιχείο β), της Συνθήκης.

               (7)

               Εν τούτοις, το Ευρωπαϊκό Συμβούλιο έκρινε ότι, εν αναμονή της έναρξης ισχύος της Συνθήκης για τη θέσπιση Συντάγματος της Ευρώπης, το Συμβούλιο θα πρέπει να συνεχίσει να αποφασίζει ομόφωνα μετά από διαβούλευση με το Ευρωπαϊκό Κοινοβούλιο όταν θεσπίζει μέτρα στον τομέα της νόμιμης μετανάστευσης υπηκόων τρίτων χωρών προς κράτη μέλη και μεταξύ κρατών μελών που μνημονεύονται στο άρθρο 63, παράγραφοι 3, στοιχείο α), και 4 της Συνθήκης.

               (8)

               Η μετάβαση στις διαδικασίες συναπόφασης για τη θέσπιση μέτρων προβλεπομένων στο άρθρο 62, παράγραφος 1, της Συνθήκης δε θίγει την υποχρέωση του Συμβουλίου να αποφασίζει ομόφωνα όταν λαμβάνει τις αποφάσεις που προβλέπονται στο άρθρο 3, παράγραφος 2, της Πράξης προσχώρησης, το άρθρο 15 παράγραφος 1 της Συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας όσον αφορά τη σύνδεση της Ελβετικής Συνομοσπονδίας με την υλοποίηση, εφαρμογή και ανάπτυξη του κεκτημένου του Σένγκεν (1), το άρθρο 4 του Πρωτοκόλλου που προσαρτάται στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης και σε κάθε μεταγενέστερη συνθήκη προσχώρησης.

               (9)

               Η μετάβαση σε διαδικασίες συναπόφασης για τη θέσπιση μέτρων προβλεπομένων στο άρθρο 62 παράγραφος 2, στοιχείο α), της Συνθήκης δε θίγει την αρμοδιότητα των κρατών μελών όσον αφορά το γεωγραφικό καθορισμό των συνόρων τους, σύμφωνα με το διεθνές δίκαιο.

               (10)

               Μέτρα για την παροχή κινήτρων προκειμένου να υποστηριχθούν οι ενέργειες των κρατών μελών όσον αφορά την ένταξη υπηκόων τρίτων χωρών οι οποίοι διαμένουν νομίμως στο έδαφός τους μπορούν να θεσπίζονται από το Συμβούλιο, το οποίο αποφασίζει σύμφωνα με την κατάλληλη νομική βάση που προβλέπεται στη Συνθήκη.

               (11)

               Συνεπεία της μετάβασης σε διαδικασίες συναπόφασης για τη θέσπιση μέτρων του άρθρου 62, παράγραφοι 2 και 3, της Συνθήκης, οι κανονισμοί που απονέμουν εκτελεστικές εξουσίες στο Συμβούλιο όσον αφορά ορισμένες λεπτομερείς διατάξεις και πρακτικές διαδικασίες εξέτασης αιτήσεων θεωρήσεων και διενέργειας συνοριακών ελέγχων και επιτήρησης θα πρέπει να τροποποιηθούν προκειμένου να προβλέπουν ότι το Συμβούλιο αποφασίζει με ειδική πλειοψηφία στις περιπτώσεις αυτές.

               (12)

               Σύμφωνα με τα άρθρα 1 και 2 του Πρωτοκόλλου για τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη περί ιδρύσεως της Ευρωπαϊκής Κοινότητας, η Δανία δε συμμετέχει στην έκδοση της παρούσας απόφασης, δε δεσμεύεται από αυτήν ούτε υπάγεται στην εφαρμογή της.

               (13)

               Σύμφωνα με το άρθρο 3 του Πρωτοκόλλου για τη θέση του Ηνωμένου Βασιλείου και της Ιρλανδίας, το οποίο έχει προσαρτηθεί στη Συνθήκη για την Ευρωπαϊκή Ένωση και τη Συνθήκη περί ιδρύσεως της Ευρωπαϊκής Κοινότητας, τα εν λόγω κράτη μέλη έχουν γνωστοποιήσει ότι επιθυμούν να συμμετάσχουν στην έκδοση και εφαρμογή της παρούσας απόφασης,

         ΑΠΟΦΑΣΙΖΕΙ:
   Άρθρο 1
   1.   Από 1ης Ιανουαρίου 2005 το Συμβούλιο αποφασίζει σύμφωνα με τη διαδικασία του άρθρου 251 της Συνθήκης περί ιδρύσεως της Ευρωπαϊκής Κοινότητας όταν θεσπίζει μέτρα προβλεπόμενα στο άρθρο 62 παράγραφοι 1, 2, στοιχείο α), και 3 της Συνθήκης.
   2.   Από 1ης Ιανουαρίου 2005 το Συμβούλιο αποφασίζει σύμφωνα με τη διαδικασία του άρθρου 251 της Συνθήκης όταν θεσπίζει μέτρα προβλεπόμενα στο άρθρο 63 παράγραφοι 2, στοιχείο β), και 3, στοιχείο β) της Συνθήκης.
   Άρθρο 2
   Το άρθρο 251 της Συνθήκης ισχύει για τις γνώμες του Ευρωπαϊκού Κοινοβουλίου τις οποίες θα λάβει το Συμβούλιο πριν από την 1η Ιανουαρίου 2005 όσον αφορά τις προτάσεις μέτρων ως προς τις οποίες το Συμβούλιο θα αποφασίσει, δυνάμει της παρούσας απόφασης, σύμφωνα με τη διαδικασία του άρθρου 251 της Συνθήκης.
   Άρθρο 3
   1.   Στο άρθρο 1 παράγραφοι 1 και 2 του κανονισμού (ΕΚ) αριθ. 789/2001 του Συμβουλίου της 24ης Απριλίου 2001 που επιφυλάσσει στο Συμβούλιο εκτελεστικές εξουσίες σχετικά με ορισμένες λεπτομερείς διατάξεις και πρακτικές διαδικασίες εξέτασης αιτήσεων θεώρησης (2) οι όροι «αποφασίζοντας ομοφώνως» αντικαθίστανται από τους όρους «αποφασίζοντας με ειδική πλειοψηφία», με ισχύ από 1ης Ιανουαρίου 2005.
   2.   Στο άρθρο 1 παράγραφος 1 του κανονισμού (ΕΚ) αριθ. 790/2001 του Συμβουλίου της 24ης Απριλίου 2001 που επιφυλάσσει στο Συμβούλιο εκτελεστικές εξουσίες σχετικά με ορισμένες λεπτομερείς διατάξεις και πρακτικές διαδικασίες διενέργειας συνοριακών ελέγχων και επιτήρησης (3) οι όροι «αποφασίζοντας ομοφώνως» αντικαθίστανται από τους όρους «αποφασίζοντας με ειδική πλειοψηφία», με ισχύ από 1ης Ιανουαρίου 2005.

      Βρυξέλλες, 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  Έγγραφο του Συμβουλίου 13054/04 προσβάσιμο στο http://register.consilium.eu.int

      (2)  ΕΕ L 116 της 26.4.2001, σ. 2.

      (3)  ΕΕ L 116 της 26.4.2001, σ. 5.


title: 2010/97/ΚΕΠΠΑ: Απόφαση 2010/97/ΚΕΠΠΑ του Συμβουλίου, της 16ης Φεβρουαρίου 2010 , για την προσαρμογή και παράταση της περιόδου εφαρμογής των μέτρων που προβλέπονται στην απόφαση 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ

text:
               19.2.2010

               EL

               Επίσημη Εφημερίδα της Ευρωπαϊκής Ένωσης

               L 44/20

         ΑΠΌΦΑΣΗ 2010/97/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Φεβρουαρίου 2010
   για την προσαρμογή και παράταση της περιόδου εφαρμογής των μέτρων που προβλέπονται στην απόφαση 2002/148/ΕΚ για την περάτωση της διαδικασίας διαβουλεύσεων με τη Ζιμπάμπουε βάσει του άρθρου 96 της συμφωνίας εταιρικής σχέσης ΑΚΕ-ΕΚ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 2,
   τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών αυτής, αφετέρου, που υπογράφηκε στην Κοτονού στις 23 Ιουνίου 2000 (1), και αναθεωρήθηκε στο Λουξεμβούργο, στις 25 Ιουνίου 2005 (2) («συμφωνία εταιρικής σχέσης ΑΚΕ-ΕΚ»), και ιδίως το άρθρο 96 αυτής,
   την εσωτερική συμφωνία μεταξύ των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου, για τα μέτρα που πρέπει να ληφθούν και τις διαδικασίες που πρέπει να ακολουθηθούν για την εφαρμογή της συμφωνίας εταιρικής σχέσης ΑΚΕ-ΕΚ (3), και ιδίως το άρθρο 3,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση 2002/148/ΕΚ (4), περατώθηκαν οι διαβουλεύσεις με τη Δημοκρατία της Ζιμπάμπουε, δυνάμει του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ, και ελήφθησαν κατάλληλα μέτρα όπως προσδιορίζεται στο παράρτημα της εν λόγω απόφασης.

               (2)

               Με την απόφαση 2009/144/ΕΚ (5), η εφαρμογή των μέτρων που αναφέρονται στο άρθρο 2 της απόφασης 2002/148/ΕΚ, η οποία παρατάθηκε μέχρι τις 20 Φεβρουαρίου 2004 με το άρθρο 1 της απόφασης 2003/112/ΕΚ (6), μέχρι τις 20 Φεβρουαρίου 2005 με το άρθρο 1 της απόφασης 2004/157/ΕΚ (7), μέχρι τις 20 Φεβρουαρίου 2006 με το άρθρο 1 της απόφασης 2005/139/ΕΚ (8), μέχρι τις 20 Φεβρουαρίου 2007 με το άρθρο 1 της απόφασης 2006/114/ΕΚ (9) μέχρι τις 20 Φεβρουαρίου 2008 με το άρθρο 1 της απόφασης 2007/127/ΕΚ (10) και μέχρι τις 20 Φεβρουαρίου 2009 με το άρθρο 1 της απόφασης 2008/158/ΕΚ (11), επεκτάθηκε για περαιτέρω περίοδο δώδεκα μηνών, μέχρι τις 20 Φεβρουαρίου 2010.

               (3)

               Η δημιουργία κυβέρνησης ευρείας αντιπροσώπευσης θα πρέπει να θεωρηθεί ως ευκαιρία για την αποκατάσταση μιας εποικοδομητικής σχέσης μεταξύ της ΕΕ και της Ζιμπάμπουε και για τη στήριξη της υλοποίησης του προγράμματος μεταρρυθμίσεών της.

               (4)

               Ωστόσο, λαμβανομένων υπόψη των πρόσφατων πολιτικών εξελίξεων στη Ζιμπάμπουε καθώς και του γεγονότος ότι ορισμένα σημαντικά μέτρα σχετικά με βασικά στοιχεία της συμφωνίας εταιρικής σχέσης ΑΚΕ-ΕΚ, τα οποία έχουν ενσωματωθεί πλήρως στη συνολική πολιτική συμφωνία που συμφωνήθηκε μεταξύ των τριών πολιτικών κομμάτων, δεν έχουν ακόμη εφαρμοστεί επαρκώς, τα βασικά στοιχεία που αναφέρονται στο άρθρο 9 της συμφωνίας εταιρικής σχέσης ΑΚΕ-ΕΚ δεν τηρούνται και οι τρέχουσες συνθήκες στη Ζιμπάμπουε δεν διασφαλίζουν το σεβασμό των ανθρωπίνων δικαιωμάτων, των δημοκρατικών αρχών και του κράτους δικαίου.

               (5)

               Συνεπώς, θα πρέπει να παραταθεί η περίοδος εφαρμογής των μέτρων.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα που αναφέρονται στη συνημμένη επιστολή εγκρίνονται ως κατάλληλα μέτρα κατά την έννοια του άρθρου 96 παράγραφος 2 στοιχείο γ) της συμφωνίας εταιρικής σχέσης ΑΚΕ-ΕΚ.
   Τα μέτρα εφαρμόζονται για περίοδο δώδεκα μηνών, από την 21η Φεβρουαρίου 2010 έως τις 20 Φεβρουαρίου 2011. Τα μέτρα θα πρέπει να επανεξετάζονται τακτικά.
   Η επιστολή που επισυνάπτεται στο παράρτημα της παρούσας απόφασης απευθύνεται στον πρόεδρο Mugabe της Ζιμπάμπουε και αποστέλλεται από ένα αντίγραφό της στον πρωθυπουργό κ. Tsvangirai και στον αντιπρόεδρο της κυβέρνησης κ. Mutambara.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Φεβρουαρίου 2010.

            Για το Συμβούλιο

            Η Πρόεδρος

         E. SALGADO

      (1)  ΕΕ L 317 της 15.12.2000, σ. 3.

      (2)  ΕΕ L 209 της 11.8.2005, σ. 26.

      (3)  ΕΕ L 317 της 15.12.2000, σ. 376.

      (4)  ΕΕ L 50 της 21.2.2002, σ. 64.

      (5)  ΕΕ L 49 της 20.2.2009, σ. 15.

      (6)  ΕΕ L 46 της 20.2.2003, σ. 25.

      (7)  ΕΕ L 50 της 20.2.2004, σ. 60.

      (8)  ΕΕ L 48 της 19.2.2005, σ. 28.

      (9)  ΕΕ L 48 της 18.2.2006, σ. 26.

      (10)  ΕΕ L 53 της 22.2.2007, σ. 23.

      (11)  ΕΕ L 51 της 26.2.2008, σ. 19.

      ΠΑΡΑΡΤΗΜΑ

         ΕΠΙΣΤΟΛΗ ΠΡΟΣ ΤΟΝ ΠΡΟΕΔΡΟ ΤΗΣ ΖΙΜΠΑΜΠΟΥΕ

      Η Ευρωπαϊκή Ένωση αποδίδει ύψιστη σημασία στις διατάξεις του άρθρου 9 της συμφωνίας εταιρικής σχέσης ΑΚΕ-ΕΚ. Ως βασικά στοιχεία της συμφωνίας εταιρικής σχέσης, ο σεβασμός των ανθρωπίνων δικαιωμάτων, των δημοκρατικών αρχών και του κράτους δικαίου αποτελούν το θεμέλιο των σχέσεών μας.
      Με την επιστολή της 19ης Φεβρουαρίου 2002, η Ευρωπαϊκή Ένωση σας ενημέρωσε σχετικά με την απόφασή της να περατώσει τις διαβουλεύσεις που είχαν αναληφθεί βάσει του άρθρου 96 της συμφωνίας εταιρικής σχέσης και συνεργασίας ΑΚΕ-ΕΚ και να λάβει ορισμένα «κατάλληλα μέτρα» κατά την έννοια του άρθρου 96 παράγραφος 2 στοιχείο γ) της εν λόγω συμφωνίας.
      Με τις επιστολές της 19ης Φεβρουαρίου 2003, 19ης Φεβρουαρίου 2004, 18ης Φεβρουαρίου 2005, 15ης Φεβρουαρίου 2006, 21ης Φεβρουαρίου 2007, 19ης Φεβρουαρίου 2008 και 20ής Φεβρουαρίου 2009, η Ευρωπαϊκή Ένωση σας ενημέρωσε σχετικά με τις αποφάσεις της να μην ανακαλέσει τα «κατάλληλα μέτρα» και να παρατείνει την περίοδο εφαρμογής τους μέχρι τις 20 Φεβρουαρίου 2004, 20 Φεβρουαρίου 2005, 20 Φεβρουαρίου 2006, 20 Φεβρουαρίου 2007, 20 Φεβρουαρίου 2008, 20 Φεβρουαρίου 2009 και 20 Φεβρουαρίου 2010 αντίστοιχα.
      Η Ευρωπαϊκή Ένωση χαιρετίζει το σχηματισμό κυβέρνησης εθνικής ενότητας στις 13 Φεβρουαρίου 2009 με βάση τη Συνολική Πολιτική συμφωνία (ΣΠΣ). Η Ευρωπαϊκή Ένωση επαναλαμβάνει τη μεγάλη σημασία που αποδίδει στον πολιτικό διάλογο βάσει του άρθρου 8 της συμφωνίας εταιρικής σχέσης ΑΚΕ-ΕΚ, ο οποίος ξεκίνησε επισήμως κατόπιν αιτήματος της κυβέρνησης της Ζιμπάμπουε κατά τη συνεδρίαση της υπουργικής τρόικας ΕΕ-Ζιμπάμπουε που πραγματοποιήθηκε στις 18 και 19 Ιουνίου 2009 στις Βρυξέλλες, καθώς και στη συμφωνία στην οποία κατέληξαν σχετικά με την πορεία που πρέπει να ακολουθήσουν. Η συμφωνία αυτή προβλέπει να καθοριστούν κοινοί χάρτες πορείας με αμοιβαίες δεσμεύσεις. Σύμφωνα με αυτούς τους χάρτες πορείας, η Ζιμπάμπουε, από την πλευρά της, δεσμεύεται για την αποτελεσματική εφαρμογή της ΣΠΣ και η ΕΕ, από την πλευρά της, για την προοδευτική άρση των σημερινών περιορισμών και την εξομάλυνση των σχέσεων ΕΕ-Ζιμπάμπουε.
      Η Ευρωπαϊκή Ένωση υποστηρίζει τις προσπάθειες που καταβάλλει σήμερα η κυβέρνηση της Ζιμπάμπουε για να εφαρμόσει τη ΣΠΣ και εκφράζει την ικανοποίησή της για τα εντατικά περιφερειακά διπλωματικά διαβήματα στα οποία προβαίνει η Νότια Αφρική προς ενίσχυση των μεταρρυθμίσεων στη Ζιμπάμπουε, αλλά λυπάται για την έλλειψη προόδου στο πλαίσιο του πολιτικού διαλόγου βάσει του άρθρου 8 της συμφωνίας εταιρικής σχέσης ΑΚΕ-ΕΚ. Εξακολουθεί να πιστεύει ότι σημαντική πρόοδος στην εφαρμογή της ΣΠΣ είναι όχι μόνο ουσιαστικής σημασίας αλλά και δυνατή και εφικτή, όπως υπογραμμίστηκε στις ανταλλαγές σας με την ΚΑΜΑ.
      Υπό το πρίσμα των ανωτέρω, η Ευρωπαϊκή Ένωση κατέληξε στο συμπέρασμα ότι τα κατάλληλα μέτρα μπορούν να ανακληθούν πλήρως μόνον εφόσον εφαρμοστεί πραγματικά η ΣΠΣ. Ως εκ τούτου, η ΕΕ αποφάσισε να παρατείνει την περίοδο εφαρμογής των κατάλληλων μέτρων που καθορίζονται στην απόφαση 2002/148/ΕΚ του Συμβουλίου έως τις 20 Φεβρουαρίου 2011 και να προσαρμόσει τα κατάλληλα μέτρα για να αντανακλούν την εφαρμογή της ΣΠΣ από τον Φεβρουάριο του 2009, ιδίως στον οικονομικό τομέα. Σ’ αυτό το σημείο δεν πρέπει να χορηγηθεί καμία χρηματοδοτική ενίσχυση μέσω του κρατικού προϋπολογισμού. Η ΕΕ αποφάσισε να προωθήσει την εφαρμογή της ΣΠΣ και να τροποποιήσει τις περιπτώσεις (β) και (γ) ως ακολούθως:

                  β)

                  Αναστέλλεται η χρηματοδοτική στήριξη για όλα τα προγράμματα εκτός από εκείνα που αποσκοπούν στη στήριξη του πληθυσμού, ειδικότερα στον κοινωνικό τομέα και αυτών που αποσκοπούν στη στήριξη των μεταρρυθμίσεων που περιλαμβάνονται στη ΣΠΣ.

                  γ)

                  Η χρηματοδότηση αφορά πλέον την άμεση στήριξη του πληθυσμού, ιδίως όσον αφορά τον κοινωνικό τομέα καθώς και τη στήριξη της διαδικασίας σταθεροποίησης της χώρας, ιδίως όσον αφορά τον εκδημοκρατισμό, το σεβασμό των ανθρωπίνων δικαιωμάτων και του κράτους δικαίου.

            Όλα τα άλλα μέτρα που απαριθμούνται στο παράρτημα της απόφασης 2002/148/ΕΚ του Συμβουλίου συνεχίζουν να εφαρμόζονται χωρίς αλλαγές. Η απόφαση του Συμβουλίου μπορεί να αναθεωρηθεί οποιαδήποτε στιγμή πριν από τις 20 Φεβρουαρίου 2011.
      Η Ευρωπαϊκή Ένωση θα συνεχίσει συνεπώς να στηρίζει τη σταθεροποίηση της κυβέρνησης εθνικής ενότητας και το πρόγραμμα μεταρρυθμίσεών της μέσω της μεταβατικής στήριξης της γεωργίας και της ασφάλειας των τροφίμων, του κοινωνικού τομέα, συμπεριλαμβανομένων της υγείας και της εκπαίδευσης, καθώς και της εφαρμογής της ΣΠΣ.
      Η Ευρωπαϊκή Ένωση επιθυμεί να υπενθυμίσει τη σημασία που αποδίδει στη συνεργασία στο μέλλον μεταξύ της ΕΕ και της Ζιμπάμπουε και να επιβεβαιώσει τη βούλησή της να επαναλάβει και να προωθήσει τον πολιτικό διάλογο, όπως προβλέπεται στο άρθρο 8 της συμφωνίας εταιρικής σχέσης ΑΚΕ-ΕΚ. Σ’ αυτό το πλαίσιο, ελπίζουμε ότι η κυβέρνηση της Ζιμπάμπουε θα σημειώσει ικανοποιητική πρόοδο στην εφαρμογή της ΣΠΣ στο εγγύς μέλλον ώστε να καταστεί δυνατή η αποκατάσταση της πλήρους συνεργασίας.
      Με εκτίμηση,

               Για την Επιτροπή

            José Manuel BARROSO

               Για το Συμβούλιο

            E. SALGADO


title: 2006/813/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα V — Ελεγκτικό Συνέδριο

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/36

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα V — Ελεγκτικό Συνέδριο
   (2006/813/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0361/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,

               —

               έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0113/2006),

               1.

               χορηγεί απαλλαγή στο Γενικό Γραμματέα του Ελεγκτικού Συνεδρίου για την εκτέλεση του προϋπολογισμού για το οικονομικό έτος 2004·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή, στον Ευρωπαίο Επόπτη Προστασίας Δεδομένων και στην κυβέρνηση του Μεγάλου Δουκάτου του Λουξεμβούργου, καθώς και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE L 53 της 23.2.2004.

      (2)  ΕΕ C 301 της 30.11.2005, σ. 1

      (3)  ΕΕ C 301 της 30.11.2005, σ. 9.

      (4)  ΕΕ L 248 της 16.9.2002, σ. 1.

      (5)  ΕΕ L 356 της 31.12.1977, σ. 1.
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/37

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   με τις παρατηρήσεις οι οποίες αποτελούν αναπόσπαστο τμήμα της απόφασης σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα V — Ελεγκτικό Συνέδριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0361/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων σύμφωνα με το άρθρο 248 της Συνθήκης ΕΚ (3),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,

               —

               έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0113/2006),

               1.

               σημειώνει ότι το 2004 το Ελεγκτικό Συνέδριο διαχειρίστηκε προϋπολογισμό 96 925 410 ευρώ με ποσοστό χρησιμοποίησης 81,5 %·

               2.

               υπενθυμίζει ότι οι λογαριασμοί του 2004 του Ελεγκτικού Συνεδρίου ελέγχθηκαν από εξωτερική εταιρεία, την KPMG (6), η οποία κατέληξε στο συμπέρασμα ότι:
               «[κ]ατά την άποψή μας, τα λογιστικά δεδομένα και oι (...) οικονομικές καταστάσεις, σύμφωνα με τo δημοσιονομικό κανονισμό, τους λεπτομερείς κανόνες εφαρμoγής τoυ, τις γενικώς παραδεκτές λoγιστικές αρχές και τoυς εσωτερικoύς κανόνες τoυ Ευρωπαϊκoύ Ελεγκτικoύ Συνεδρίoυ, απεικoνίζoυν πιστά την περιoυσιακή κατάσταση και τη χρηματooικoνoμική θέση τoυ Ευρωπαϊκoύ Ελεγκτικoύ Συνεδρίoυ στις 31 Δεκεμβρίoυ 2004, καθώς και την κατάσταση του οικονομικού αποτελέσματος και την κατάσταση των εσόδων και των δαπανών για τo oικoνoμικό έτoς πoυ έκλεισε κατά την εν λόγω ημερoμηνία.»·

               3.

               σημειώνει με ενδιαφέρον τους όρους του πιστοποιητικού (7) που εξέδωσαν οι ελεγκτές του Ελεγκτικού Συνεδρίου, ενώ η KPMG, εφιστά την προσοχή για πρώτη φορά:
               «στην πληροφορία που παρουσιάζεται στη σημείωση 1 του παραρτήματος των οικονομικών καταστάσεων, η οποία διευκρινίζει ότι, δυνάμει του λογιστικού προτύπου αριθ. 12 “Παροχές στο προσωπικό” που εγκρίθηκε με απόφαση της 28ης Δεκεμβρίου 2004 του υπολόγου της Επιτροπής σύμφωνα με το άρθρο 133 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, το Συνέδριο καταχώρισε για πρώτη φορά στις 31 Δεκεμβρίου 2004 πρόβλεψη για συντάξεις για τα Μέλη του Ευρωπαϊκού Ελεγκτικού Συνεδρίου και μακροπρόθεσμη απαίτηση έναντι των κρατών μελών για ποσό 43 689 621 ευρώ. Το ποσό της πρόβλεψης καθορίστηκε βάσει αναλογιστικής μελέτης που πραγματοποίησε η Ευρωπαϊκή Επιτροπή.»·

               4.

               σημειώνει ότι η επέκταση του κτιρίου των κεντρικών γραφείων του Ελεγκτικού Συνεδρίου στο Λουξεμβούργο, που ήταν υπό κατασκευή από το 2001, κατελήφθη τον Οκτώβριο 2003, πριν από την προγραμματισθείσα ημερομηνία του Ιουνίου 2004· σημειώνει επίσης ότι οι λογαριασμοί για το έργο ευρίσκονται σε διεργασία κλεισίματος και ότι θα υποβληθεί εν ευθέτω χρόνω πλήρης έκθεση στην αρμόδια για τον προϋπολογισμό αρχή·

               5.

               σημειώνει περαιτέρω αναφορά στην έκθεση ελέγχου της KPMG υπό τις υποχρεώσεις εκτός ισολογισμού στη δέσμευση που ανέλαβε το Ελεγκτικό Συνέδριο να αγοράσει το οικόπεδο για περαιτέρω επέκταση (έργο Κ3)· σημειώνει ότι το έργο Κ3 προορίζεται να καλύψει τις ανάγκες του Ελεγκτικού Συνεδρίου που αναμένεται ότι θα ανακύψουν από την προσχώρηση της Βουλγαρίας, Ρουμανίας και μιας άλλης χώρας με κόστος που εκτιμάται σε 26 450 000 ευρώ (τιμές Απριλίου 2003) (8)· σημειώνει την επιθυμία του Ελεγκτικού Συνεδρίου «να κατανείμει ευρύτερα τους κινδύνους που συνδέονται με ένα τέτοιο έργο ούτως ώστε αυτοί να μην επιβαρύνουν τελικά σε τόσο μεγάλο βαθμό τον Ευρωπαίο φορολογούμενο»· ζητεί να ενημερωθεί σχετικά με το πώς θα επιτευχθεί αυτός ο στόχος με ειδική μνεία της χρηματοοικονομικής ευθύνης για υπερβάσεις κόστους·

               6.

               εγκρίνει την προκήρυξη σε τακτικά διαστήματα προσκλήσεων υποβολής προσφορών για τον ορισμό εξωτερικής εταιρείας με σκοπό τον έλεγχο των λογαριασμών του Ελεγκτικού Συνεδρίου και ταυτόχρονα εκφράζει την ανησυχία του για την κυρίαρχη θέση που έχει καταλάβει μικρός αριθμός ευρέων πρακτικών λογιστικής στο Λουξεμβούργο και αλλού· ζητεί να προκηρυχθεί πρόσκληση υποβολής προσφορών για τον ορισμό εξωτερικών ελεγκτών που να είναι διαφανής, αμερόληπτη και κατανοητή στο Κοινοβούλιο·

               7.

               σημειώνει ότι μετά την τελευταία διεύρυνση το 2004 και την αύξηση των μελών του σε 25 το Ελεγκτικό Συνέδριο αναδιοργάνωσε τη δομή του σε τέσσερις ελεγκτικές ομάδες και μια ομάδα συντονισμού· διερωτάται εάν μια δομή που περιλαμβάνει 25 μέλη και τα ιδιαίτερα γραφεία τους είναι η πλέον αποτελεσματική που υπάρχει· καλεί το Ελεγκτικό Συνέδριο να εξετάσει τη δυνατότητα μείωσης του αριθμού των μελών στο ένα τρίτο του αριθμού των κρατών μελών·

               8.

               υπενθυμίζει την άποψη που εξέφρασε η ειδική επιτροπή της Βουλής των Λόρδων για την Ευρωπαϊκή Ένωση σε σχέση με τις διαπραγματεύσεις για τη Συνθήκη για το μέλλον της Ευρώπης ότι:
               «η σημερινή δομή του Συνεδρίου που αριθμεί δεκαπέντε μέλη με ίδιο καθεστώς, ένα για κάθε κράτος μέλος, και που λειτουργεί ως σώμα χρειάζεται τροποποίηση πράγμα που θα γίνει επιτακτική ανάγκη μετά τη διεύρυνση. Ένα Συνέδριο που αριθμεί πάνω από είκοσι μέλη πλήρους απασχόλησης θα είναι δυσκίνητο, βαρύ και αναποτελεσματικό. Η πρόταση σχετικά με σύστημα “τμημάτων” έννοια που έχει ενσωματωθεί τώρα πλέον στη Συνθήκης της Νίκαιας, φαίνεται μηχανισμός που απλώς θα απορροφήσει τα μέλη χωρίς να βελτιώνει την αποτελεσματικότητα ενώ δεν είναι αρκετά ριζοσπαστικό για να επιλύσει αυτό το πρόβλημα.»·

               9.

               υπενθυμίζει ότι ο κ. Weber, Πρόεδρος του Ελεγκτικού Συνεδρίου, σε ομιλία του στο Στρασβούργο στις 14 Νοεμβρίου 2005, είπε στην Επιτροπή Ελέγχου των Προϋπολογισμών ότι το Ελεγκτικό Συνέδριο διενεργούσε αυτοκριτική της οργάνωσής του και των μεθόδων του την οποία θα ακολουθήσει «εξέταση από ομοτίμους»· ελπίζει ότι θα είναι δυνατόν να βρεθεί μια ορθολογικότερη δομή για το Ελεγκτικό Συνέδριο πριν από την επόμενη διεύρυνση·

               10.

               προτείνει αυτή η ανασκόπηση των μεθόδων εργασίας του Ελεγκτικού Συνεδρίου να περιλάβει ως μία από τις πιθανές επιλογές την πρόταση της Βουλής των Λόρδων να αντικατασταθεί η σημερινή δομή από «εκτελεστικό σώμα με υψηλά προσόντα που θα υποστηρίζεται από ισχυρό εξελεγκτικό προσωπικό και θα υποβάλει έκθεση σε μερικώς απασχολούμενο, μη εκτελεστικό συμβούλιο εκπροσώπων από κάθε κράτος μέλος»·

               11.

               επιδοκιμάζει τη διαβίβαση στην αρμόδια για την απαλλαγή αρχή της ετήσιας έκθεσης δραστηριοτήτων από κοινού με την δήλωση που υπογράφεται από τον κύριο διατάκτη·

               12.

               ευχαριστεί για την διαβίβαση της ετήσιας έκθεσης στην αρμόδια για την απαλλαγή αρχή σχετικά με το καθήκον εσωτερικού ελέγχου αλλά εκφράζει τη λύπη του για το γεγονός ότι παρά το αίτημα που διατυπώθηκε στην παράγραφο 15 του ψηφίσματός του της 12ης Απριλίου 2005 (9) αυτή η μονοσέλιδη έκθεση εξακολουθεί να μην παρέχει σαφή εικόνα του τρέχοντος περιβάλλοντος ελέγχου·

               13.

               υπενθυμίζει, όσον αφορά τα υπηρεσιακά οχήματα που χρησιμοποιούν τα μέλη του Ελεγκτικού Συνεδρίου, ότι στο ψήφισμά του της 27ης Οκτωβρίου 2005 (10) καλεί το Ελεγκτικό Συνέδριο να τροποποιήσει έως την 1η Νοεμβρίου 2005 τη διοικητική απόφασή του της 15ης Ιουνίου 2004 κατά τρόπο ώστε να αποκλείεται η ιδιωτική χρήση υπηρεσιακών αυτοκινήτων·

               14.

               καλεί το Ελεγκτικό Συνέδριο να εξετάσει το ενδεχόμενο δημοσίευσης των δηλώσεων οικονομικών συμφερόντων των μελών στην ιστοσελίδα του Ελεγκτικού Συνεδρίου συμβάλλοντας με τον τρόπο αυτό σε μεγαλύτερη διαφάνεια των θεσμικών οργάνων της ΕΕ· πιστεύει ότι θα βελτιωνόταν η διαφάνεια εάν δινόταν μεγαλύτερη δημοσιότητα στον κανονισμό (ΕΟΚ, Ευρατόμ, ΕΚΑΧ) αριθ. 2290/77 του Συμβουλίου περί καθορισμού του καθεστώτος χρηματικών απολαβών των μελών του Ελεγκτικού Συνεδρίου (11), ίσως με τη δημοσίευσή του στην ιστοσελίδα του ECA·

               15.

               υπενθυμίζει ότι μετά από έρευνα της OLAF εκκρεμεί δικαστική διαδικασία κατά πρώην μέλους του Ελεγκτικού Συνεδρίου σε δικαστήρια του Μεγάλου Δουκάτου του Λουξεμβούργου από πολύ μακρού διαστήματος· εκφράζει τη λύπη του για το ότι πάρα πολύ συχνά τελικές εκθέσεις υποθέσεων που διαβιβάζονται από την OLAF στις αρχές των κρατών μελών απλώς αρχειοθετούνται χωρίς περαιτέρω δράση· πιστεύει ότι η δικαστική καθυστέρηση δεν είναι αποδεκτή απάντηση σε δυνάμει ενοχλητικές υποθέσεις· δηλώνει ότι θα παρακολουθήσει προσεκτικά στις δικαστικές αρχές του Λουξεμβούργου την εξέλιξη της ανωτέρω υπόθεσης.

      (1)  EE L 53 της 23.2.2004.

      (2)  ΕΕ C 301 της 30.11.2005, σ. 1.

      (3)  ΕΕ C 301 της 30.11.2005, σ. 9.

      (4)  ΕΕ L 248 της 16.9.2002, σ. 1.

      (5)  ΕΕ L 356 της 31.12.1977, σ. 1.

      (6)  Έκθεση του εξωτερικού ελεγκτή σχετικά με τους λογαριασμούς του Ελεγκτικού Συνεδρίου για το οικονομικό έτος 2004 (ΕΕ C 299 της 29.11.2005, σ. 1).

      (7)  Έκθεση του εξωτερικού ελεγκτή σχετικά με τους λογαριασμούς του Ελεγκτικού Συνεδρίου για το οικονομικό έτος 2004 (ΕΕ C 299 της 29.11.2005, σ. 1).

      (8)  Πηγή: The buildings policy of the ECA, overview and state of play, Σεπτέμβριος 2003.

      (9)  ΕΕ L 196 της 27.7.2005, σ. 47.

      (10)  Κείμενα που εγκρίθηκαν, P6_TA(2005)0410.

      (11)  ΕΕ L 268 της 20.10.1977, σ. 1. Κανονισμός όπως τροποποιήθηκε τελευταία από τον κανονισμό (EΚ, Ευρατόμ) αριθ. 1293/2004 (ΕΕ L 243 της 15.7.2004, σ. 26).


title: 2007/166/ΕΚ: Απόφαση της Επιτροπής, της 9ης Ιανουαρίου 2007 , για την έγκριση του καταλόγου κοινοτικών επιθεωρητών και μέσων επιθεώρησης δυνάμει του άρθρου 28 παράγραφος 4 του κανονισμού (ΕΚ) αριθ. 2371/2002 του Συμβουλίου για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής

text:
               16.3.2007

               EL

               Επίσημη Εφημερίδα της Ευρωπαϊκής Ένωσης

               L 76/22

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 9ης Ιανουαρίου 2007
   για την έγκριση του καταλόγου κοινοτικών επιθεωρητών και μέσων επιθεώρησης δυνάμει του άρθρου 28 παράγραφος 4 του κανονισμού (ΕΚ) αριθ. 2371/2002 του Συμβουλίου για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής
   (2007/166/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (1), και ιδίως το άρθρο 28 παράγραφος 4,
   τον κατάλογο κοινοτικών επιθεωρητών και μέσων επιθεώρησης που υποδεικνύουν τα κράτη μέλη,
   Εκτιμώντας τα ακόλουθα:

               (1)

               Το άρθρο 6 παράγραφος 2 του κανονισμού (ΕΚ) αριθ. 1042/2006 της Επιτροπής, της 7ης Ιουλίου 2006, για καθορισμό λεπτομερών κανόνων εφαρμογής του άρθρου 28 παράγραφοι 3 και 4 του κανονισμού (ΕΚ) αριθ. 2371/2002 του Συμβουλίου, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (2) προβλέπει ότι με βάση τις κοινοποιήσεις των κρατών μελών, η Επιτροπή εκδίδει μέχρι τις 31 Δεκεμβρίου 2006 κατάλογο των κοινοτικών επιθεωρητών, των σκαφών επιθεώρησης, των αεροσκαφών επιθεώρησης και των άλλων μέσων επιθεώρησης που έχουν εγκριθεί για την πραγματοποίηση επιθεωρήσεων σύμφωνα με το άρθρο 28 παράγραφος 4 του κανονισμού (ΕΚ) αριθ. 2371/2002.

               (2)

               Είναι συνεπώς ανάγκη να εγκριθεί ο κατάλογος κοινοτικών επιθεωρητών και μέσων επιθεώρησης.

               (3)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,

         ΑΠΟΦΑΣΙΖΕΙ:
   Άρθρο μόνο
   Ο κατάλογος προσωπικού και μέσων επιθεώρησης του παραρτήματος εγκρίνεται ως κατάλογος εξουσιοδοτημένων κοινοτικών επιθεωρητών και μέσων επιθεώρησης για τη διενέργεια επιθεωρήσεων κατά την έννοια του άρθρου 28 παράγραφος 4 του κανονισμού (ΕΚ) αριθ. 2371/2002.

      Βρυξέλλες, 9 Ιανουαρίου 2007.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 358 της 31.12.2002, σ. 59.

      (2)  ΕΕ L 187 της 8.7.2006, σ. 14.

      ΠΑΡΑΡΤΗΜΑ

                  Χώρα

                  Επιθεωρητές

                  Σκάφη επιθεώρησης

                  Αεροσκάφη επιθεώρησης

                  Άλλα μέσα επιθεώρησης

                  Βέλγιο

                  Casier, Maarten
                  De Vleeschouwer, Guy
                  Lieben, Richard

                  STERN

                  OO-MMM

                  Κύπρος

                  Avgousti, Antonis (Αντώνης Αυγουστής)
                  Christodoulou, Lakis (Λάκης Χριστοδούλου)
                  Fylaktou, Anthoula (Ανθούλα Φυλακτού)
                  Kyriacou, Kyriacos (Κυριάκος Κυριάκου)
                  Papadopoulos, Andreas (Ανδρέας Παπαδόπουλος)
                  Sophocleous, Maria (Μαρία Σοφοκλέους)

                  GORGO
                  ALKYON
                  AMFITRITI
                  F8
                  F12

                  5 οχήματα

                  Δανία

                  Akselsen, Ole
                  Andersen, Bent
                  Andersen, Niels
                  Andersen, Peter Bunk
                  Anderson, Jacob
                  Baadsgård, Jørgen
                  Barrit, Jørgen
                  Beck, Bjarne Baagø
                  Bendtsen, Finn Jørgen
                  Brølling, Eigil Toft
                  Christoffersen, Flemming
                  Christensen, Frantz
                  Christensen, Peter
                  Dølling, Robert
                  Thorsen, Michael
                  Frederiksen, Torben Broe
                  Gaarde, Børge
                  Grønkjær, Ole
                  Hansen, Bruno Ellekær
                  Hansen, Jan Duval
                  Heldager, Peter
                  Hestbek, Flemming
                  Høi, Jesper
                  Højrup, Torben
                  Jensen, Anker Mark
                  Jensen, Hanne Juul
                  Jensen, Henning Elton
                  Jensen, Jørgen Uth
                  Jensen, Poul Erik
                  Karlsen, Jesper
                  Knudsen, Niels
                  Madsen, Jens Erik
                  Mogensen, Erik
                  Møller, Gert
                  Nielsen, Dan Randum
                  Nielsen, Gunner
                  Nielsen, Per
                  Nørgaard, Max
                  Pedersen, Kenneth
                  Pedersen, Preben Toft
                  Poulsen, John
                  Risager, Preben
                  Schultz, Flemming
                  Seibæk, Helge
                  Skaaning, Per
                  Sørensen, Willy
                  Thomsen, Bjarne
                  Thomsen, Klaus
                  Trab, Jens Ole

                  VESTKYSTEN
                  NORDSØEN
                  HAVØRNEN
                  HAVTERNEN

                  Εσθονία

                  Niinemaa, Endel
                  Ulman-Kuuskman, Els

                  Kati
                  Kõu
                  Maru
                  Pikker
                  Torm
                  Valvas
                  Vapper

                  Enstrom 480B
                  MI-8
                  L-410

                  Kulkuri 34: AMA 220
                  Kulkuri 34: AMA 906
                  Kulkuri 34: AMA 518

                  Φινλανδία

                  Heikkinen, Pertti
                  Hiltunen, Jouni
                  Komulainen, Unto
                  Koivisto, Kare
                  Koskenala, Timo
                  Lähde, Jukka
                  Lehtola, Niko
                  Linder, Jukka
                  Nikiforow, Mikael
                  Suominen, Ari
                  Suominen, Paavo
                  Ulenius, Niklas
                  Ylönen, Camilla

                  Merikarhu

                  Γαλλία

                  Bigot, Jean-Paul
                  Bon, Philippe
                  Chang Pi Hin, Émilien
                  Chapel, Vincent
                  Christ, Hervé
                  Crochard, Thierry
                  Fortier, Éric
                  Gendron, Philippe
                  Isore, Pascal
                  Jeany, Maxime
                  Le Cousin, Jean-Luc
                  Masson, Michel
                  Richard, Jean-François
                  Sanson, Fabien
                  Villenave, Patrick

                  VCSM1
                  VCSM2
                  VCSM3
                  PCG
                  PATRA
                  PSP (2 navires)
                  VCSM4
                  VCSM5
                  VCSM6
                  VCSM7
                  VCSM8
                  VCSM9
                  PATRA2
                  PSP2
                  P400
                  FS
                  BSE
                  VCSM10
                  VCSM11
                  VCSM12
                  VCSM13
                  VCSM14
                  VCSM15
                  VCSM16
                  VCSM17
                  PSP3
                  Bâtiment ALFAN
                  KAN AN AVEL
                  THEMIS
                  IRIS

                  2 Dauphins δημόσιας υπηρεσίας
                  Nord 262
                  Falcon 50 Marine
                  Alouette III
                  Lynx
                  Panther
                  2 Reims-Aviation F 406

                  Γερμανία

                  Abs, Volker
                  Appelmans, Jürgen
                  Arndt, Oliver
                  Baumann, Jörg
                  Bembenek, Jörg
                  Bergmann, Udo
                  Bigalski, Hans-Georg
                  Birkholz, Rüdiger
                  Bloch, Ralf
                  Bösherz, Andreas
                  Brunnlieb, Jürgen
                  Carstensen, Lutz
                  Christiansen, Dirk
                  Dörbrandt, Stefan
                  Drenkhan, Michael
                  Ehlers, Klaus
                  Engelbrecht, Sascha
                  Erdmann, Christian
                  Franke, Hermann
                  Franz, Martin
                  Hansen, Hagen
                  Heidkamp, Max
                  Heisler, Lars
                  Herda, Heinrich
                  Hickmann, Michael
                  Hoyer, Oliver
                  Jens, Bernd
                  Kayser, Hans-Georg
                  Kind, Karl-Heinz
                  Krüger, Martin
                  Linke, Hans-Herbert
                  Mücher, Martin
                  Nöckel, Steffen
                  Perkuhn, Martin
                  Raabe, Karsten
                  Rutz, Dietmar
                  Sauerwein, Dirk
                  Schmidt, Harald
                  Skrey, Erich
                  Slabik, Peter
                  Thieme, Stefan
                  Vierk, Matthias
                  Welz, Oliver
                  Welz-Juhl, Hans-Joachim
                  Wichert, Peter
                  Wolken, Hans

                  SYLT
                  HELGOLAND
                  EIDER
                  KIEPER
                  FALSHÖFT
                  FEHMARN
                  GREIF
                  BREMERHAVEN
                  EMDEN
                  HAMBURG
                  HIDDENSEE
                  KNIEPSAND
                  MEERKATZE
                  PRIWALL
                  RÜGEN
                  SCHL.HOLSTEIN
                  SEEADLER
                  SEEFALKE

                  Ελλάδα

                  Γασπαράτος Σωκράτης
                  Παπακωνσταντίνου Νικόλαος
                  Καλογήρου Νικόλαος

                  ΛΣ 060
                  ΛΣ 139
                  ΛΣ 169
                  ΛΣ 172

                  AC 23
                  AC 3

                  Ιρλανδία

                  Allan, Damian
                  Allison, James
                  Anderson, Kareen
                  Boyle, Jimmy
                  Burke, Stephen
                  Connery, Paul
                  Corish, Cormac
                  Craven, Cormac
                  Cronin, James
                  Curran, Siobhan
                  Daly, Jim
                  Doherty, Anita
                  Ducker, Nigel
                  Falvey, John
                  Flannery, Kevin
                  Foran, Bryan
                  Fulton, Grant
                  Gallagher, Dominick
                  Gallagher, Neil
                  Gallagher, Patrick
                  Gormanly, Breda
                  Greenwood, Mark
                  Hamilton, Ken
                  Henson, Maria
                  Hewson, Kevin
                  Laide, Cathal
                  MacGahann, Declan
                  McNamara, Kenneth
                  Murran, Sean
                  Nalty, Christopher
                  O’Callaghan, Donal
                  O’Shea, Cliona
                  Patterson, Adrienne
                  Pyne, Alan
                  Quigley, Declan
                  Scanlan, Patrick
                  Wallace, Eugene
                  Ward, Paul

                  LE EMER
                  LE AOIFE
                  LE AISLING
                  LE EITHNE
                  LE ORLA
                  LE CIARA
                  LE ROISIN
                  LE NIAMH

                  C-252
                  C-253

                  Ιταλία

                  Bizzarro, Federico
                  Burlando, Michele S.G.
                  Carta, Sebastiano
                  Folliero, Alessandro
                  Maltese, Franco Maria
                  Morello, Salvatore
                  Petrillo, Agostino
                  Rivalta, Fabio
                  Salce, Paolo

                  CP 901
                  CP 902
                  CP 903
                  CP 904
                  CP 905
                  CP 906
                  CP 276
                  CP 288
                  CP 2039
                  CP 2110
                  CP 2094
                  CP 2073
                  CP 273
                  CP 286
                  CP 2077
                  CP 2108
                  CP 2087
                  CP 271
                  CP 284
                  CP 2104
                  CP 2046
                  CP 2099
                  CP 2074
                  CP 267
                  CP 280
                  CP 2111
                  CP 2082
                  CP 2064
                  CP 265
                  CP 278
                  CP 289
                  CP 2097
                  CP 2096
                  CP 2079
                  CP 268
                  CP 281
                  CP 2103
                  CP 2053
                  CP 2066
                  CP 2071
                  CP 2102
                  CP 2080
                  CP 2072
                  CP 272
                  CP 285
                  CP 2098
                  CP 2081
                  CP 2086
                  CP 274
                  CP 2107
                  CP 2085
                  CP 287
                  CP 2095
                  CP 277
                  CP 2084
                  CP 266
                  CP 279
                  CP 2204
                  CP 2088
                  CP 2109
                  CP 2203
                  CP 269
                  CP 275
                  CP 282
                  CP 290
                  CP 2201
                  CP 2205
                  CP 2093
                  CP 2092
                  CP 2202
                  CP 2105
                  CP 2106
                  CP 283
                  CP 291
                  CP 2100
                  CP 270
                  CP 2101
                  CP 2091
                  CP 2075
                  CP 292
                  CP 2076
                  CP 2058

                  MANTA 10-01
                  MANTA 10-02
                  ORCA 8-01
                  ORCA 8-02
                  ORCA 8-03
                  ORCA 8-04
                  ORCA 8-05
                  ORCA 8-06
                  ORCA 8-07
                  ORCA 8-08
                  ORCA 8-09
                  ORCA 8-10
                  ORCA 8-11
                  ORCA 8-12
                  KOALA 9-01
                  KOALA 9-02
                  KOALA 9-03
                  KOALA 9-04
                  KOALA 9-05
                  KOALA 9-06
                  KOALA 9-08

                  Λεττονία

                  Brants, Janis
                  Holstroms, Arturs
                  Kalejs, Rudolfs
                  Klagiss, Felikss
                  Millers, Edgars
                  Naumova, Daina
                  Pusilds, Aigars
                  Runtovskis, Helvijs
                  Rutkovskis, Aivars
                  Savickis, Helmuts
                  Sprogis, Eduards
                  Veinbergs, Miks

                  Piper Seneca PA-34-220T
                  Tiger AG-5B

                  Λιθουανία

                  Babčionis, Genadijus
                  Balnis, Algirdas
                  Jonaitis, Arūnas
                  Lendzbergas, Erlandas
                  Vaitkus, Giedrius
                  Žartun, Vitalij

                  RIB «Brig Falcon 400L»

                  Μάλτα

                  Borg, Duncan
                  Camilleri, David
                  Caruana, Frans
                  Mizzi, Susan
                  Sant, Jean Pierre

                  P51
                  P52
                  P01 +
                  P61 +

                  BN-2B: AS16
                  BN-2B: AS19

                  Κάτω Χώρες

                  Altorffer, Wim
                  Beij, Wim
                  Berg, Dirk van den
                  Boer, Meindert de
                  Boone, Jan Kees
                  Boven, Ronald van
                  Dieke, Richard
                  Duinstra, Jacob
                  Frankhuisen, Gerrit
                  Freke, Hans
                  Garst, Christian
                  Jeugd, Rob van der
                  Jeurissen, Ria
                  Kleinen, Tom
                  Koenen, Gerard
                  Krijnen, Hans
                  Kwakman, Jeroen
                  Meijer, Cor
                  Miedema, Anco
                  Molen, Ton v. d.
                  Ros, Michel
                  Tervelde, Lex
                  Veer, Siemen v. d.
                  Vervoort, Hans
                  Visser, Willem
                  Zegel, Gerrit
                  Zevenbergen, Jan Kees

                  Barend Biesheuvel

                  Σκάφη και αεροσκάφη με σημαία της ακτοφυλακής VCC

                  Πολωνία

                  Jamioł, Waldemar
                  Jóźwiak, Marek
                  Kozłowski, Piotr
                  Kucharski, Tadeusz
                  Łuczkiewicz, Tomasz
                  Lewita, Orest
                  Niewiadomski, Piotr
                  Roj, Tomasz
                  Wiliński, Adam

                  Πορτογαλία

                  Albuquerque, José
                  Almeida, Fernando
                  Azeitona, José
                  Bastos, Rui
                  Branco, Francisco
                  Camões, Manuel
                  Canato, Francisco
                  Diogo, João
                  Ferreira, Carlos
                  Ferreira, Hugo
                  Figueira, Fernando
                  Fonseca, Álvaro
                  Oliveira, José
                  Peixinho, Inácio
                  Pinheiro, Luís
                  Silva, António
                  Silva, Marco
                  Silva, Maria João
                  Sobral, Henrique

                  NRP AFONSO CERQUEIRA
                  NRP ANTÓNIO ENES
                  NRP BAPTISTA DE ANDRADE
                  NRP JACINTO CÂNDIDO
                  NRP JOÃO COUTINHO
                  NRP JOÃO ROBY
                  NRP PEREIRA D’EÇA

                  C212/100: 16510
                  C212/100: 16512
                  C212/100: 16519
                  C212/300: 17201
                  C212/300: 17202
                  EH101: 19607
                  EH101: 19608

                  Σλοβενία

                  Smoje, Robert
                  Smoje, Vinko

                  Ισπανία

                  Águila Paneque, José Luís
                  Amunarriz Emazabel, Sebastián
                  Avedillo Contreras, Buena Ventura
                  Bermúdez Pena, Francisco
                  Boy Carmona, Esther
                  Camacho Ayo, Alejandro
                  Carro Martínez, Pedro
                  Chamizo Catalán, Carlos
                  Coello de Miguel, Javier
                  Company Balaguer, Míguel Ángel
                  Criado Bará, Bernardo
                  Dávila Rodríguez, Juan Carlos
                  De la Hoz Perles, Míguel
                  Del Hierro Suánces, Javier
                  Díaz Lago, Tomás
                  Durán Abuín, Santiago
                  Feito Fernández, Cesáreo
                  Fole López, Luís María
                  Fontán Aldereguia, Manuel
                  Fontanet Doménech, Felipe
                  García Asensio, Melchor
                  García Cánovas, Francisco
                  García Domínguez, Alfonso Carlos
                  García Gen, Juan Ramón
                  García Simonet, Cristina
                  Garrote Díaz, Enrique
                  González Fernández, Manuel A.
                  González Merayo, Sergio
                  González Túñez, José Manuel
                  Guijo Rodríguez, Luís Carlos
                  Gutiérrez Tudela, Manuel
                  Heredia Arteaga, Jorge
                  Hernández Betzen, Roberto
                  Jiménez Álvarez, Ignacio
                  León Carmona, Ángel
                  Lestón Leal, Juan Manuel
                  Marra-López Porta, Julio
                  Martínez de la Sierra, José Manuel
                  Martínez González, Jesús
                  Martínez Velasco, Carolina
                  Mata Pena, Alberto
                  Medina García, Esteban
                  Meijueiro Morado, Victor
                  Méndez-Villamil Mata, María
                  Mene Ramos, Ángel
                  Menéndez Fernández, Manuel J.
                  Miranda Almón, Fernando
                  Muiños López, Juan Carlos
                  Nieto Conde, Fernando
                  Ortigueira Gil, Adolfo Daniel
                  Pérez González, Virgilio
                  Pérez Quíles, Julián Javier
                  Piñón Lourido, Jesús
                  Puerta Baranda, Raúl
                  Rey Carríl, Camilo José
                  Ríos Cidras, Manuel
                  Rodríguez Moreno, Alberto
                  Rodríguez Múñiz, José M.
                  Rodríguez Novoa, Silvia
                  Romero Insúa, Jesús
                  Ruiz Gómez, Sonia
                  Ruiz Valverde, Antonio
                  Saavedra España, Jesús
                  Sáez Puig, Pedro
                  San Claudio Pérez, José Vicente
                  Sánchez Fernández, Manuel Pedro
                  Sánchez Rodríguez, Joaquín
                  Santos Maneiro, José Tomás
                  Santos Pinilla, Beatriz
                  Teijeiro Teijeiro, Alberto
                  Tenorio Rodríguez, José Luís
                  Torre González, Miguel A.
                  Torrejón Colón, José María
                  Torres Pérez, José Ángel
                  Tórtola López, José Antonio
                  Vázquez Pérez, Juana Ma

                  Vega García, Francisco M.
                  Vidal Cardalda, José Manuel
                  Villa Martínez, Rafael Andrés
                  Yeregui Velasco, Pablo

                  CHILREU
                  TARIFA
                  ALBORÁN
                  ARNOMENDI
                  RÍO ANDARAX
                  SALEMA
                  RÍO GUADIARO

                  DOÑANA
                  SANCTI PETRI
                  ROCHE
                  ALCOTÁN II
                  ALCOTÁN III
                  ALCOTÁN IV
                  ALCOTÁN V

                  Σουηδία

                  Åberg, Christian
                  Cederholm, Jan
                  Eriksson, Örjan
                  Hultemar, Staffan
                  Jansson, Bengt
                  Johansson, Jens
                  Mustonen, Bertil
                  Norrby, Tom
                  Olovsson, Bo
                  Philipsson, Gunnar
                  Sandblom, Örjan
                  Svensson, Lars

                  KBV 181

                  Ηνωμένο Βασίλειο

                  Aitken, Alison
                  Allen, Terry
                  Bamford, Kylie
                  Banks, Andrew
                  Bayntun, David
                  Bell, Graham John
                  Bilson, Carol
                  Blakeley, John Alexander
                  Boden, Michael
                  Brown, Marc
                  Brownlee, Robin
                  Bryan, Paul
                  Burnett, Graeme
                  Carroll, Dave
                  Charman, Colin
                  Cole, John
                  Collins, Tony
                  Cook, David
                  Corner, Nigel
                  Covie, James
                  Craig, Ian Alexander
                  Donnelly, Martin Peter
                  Douglas, Sean
                  Draper, Peter
                  Ebdy, James
                  Edwards, Peter
                  Elliott, Philip
                  Ferguson, Adam
                  Fletcher, Paul
                  Flint, Toby
                  Ford-Keyte, Graham
                  Gardiner, Kevin
                  Garside, Nick
                  George, Colin
                  Gooding, Colin
                  Gordon, Nicolette
                  Gough, Callum
                  Green, David Duncan
                  Grier, Derek
                  Griffin, Stuart
                  Gristwood, Malcolm
                  Hancock, Jeremy
                  Hay, John
                  Harris, William
                  Hearn, Martin
                  Henderson, Rod
                  Hepples, Stephen
                  Higgins, Frank
                  Holbrook, Joanna
                  Irish, Rachel
                  Jamieson, Malcolm
                  John, Barrie
                  Johnson, Paul
                  Johnston, Stephen
                  Johnston, Isobel
                  Laycock, Jonathon Paul
                  Llewellyn, Leanne
                  MacCallum, Archie
                  Mackenzie, Alex
                  MacKinnon, Christopher John
                  Mair, Aaron
                  Mair, Angus
                  Marshall, Phil
                  May, Roger
                  McCusker, Simon
                  McDonnell, Alistair
                  McEwan, Colin
                  Moslempour, Tahmores
                  Muir, James
                  Munday, David
                  Mynard, Nick
                  Nicholson, Chris
                  Nelson, Paul
                  Ord, Viv
                  Page, Tim
                  Parker, Juliette
                  Parker, Michael
                  Parr, Jonathan
                  Perry, Andy
                  Poulding, Daniel
                  Putt, David
                  Radford, Angus
                  Reeves, Adam
                  Renfree, Stephen
                  Robinson, Neil
                  Roberts, Julian
                  Rushton, Jame
                  Serafino, P.
                  Sheppard, Michael
                  Slater, Michael
                  Smart, Barrie
                  Snowball, David
                  Sooben, Jez
                  Stewart, John
                  Stipetic, John
                  Strang, Nicolette
                  Styles, Mario
                  Thain, Marc
                  Todd, Ian
                  Wasik, Shane
                  Weighell, David
                  Weychan, Paul
                  Whitby, Philip
                  Whyte, Ron
                  Williams, Justin
                  Wilson, Tom
                  Worsmop, Mark Alexander
                  Wright, Nicholas
                  Young, Ally
                  Young, Ian

                  HMS SEVERN
                  HMS TYNE
                  HMS MERSEY
                  FPV JURA
                  FPV MINNA
                  FPV VIGILANT
                  FPV NORNA

                  WATCHDOG 64
                  WATCHDOG 65
                  WATCHDOG 71
                  WATCHDOG 72